Η Μυρτέα βρίσκεται σε απόσταση 20 χλμ. Β.-ΒΑ. από το Αλιβέρι (έδρα του δήμου) και 70 χλμ. Α.-ΒΑ. από την Χαλκίδα (μέσω Αλιβερίου) σε υψόμετρο 40 μέτρα. Βορειοδυτικά του χωριού είναι το Όριο, νοτιοδυτικά το Πυργί και βορειοανατολικά η Μουρτερή με την παραλία της στον όρμο Κύμης. Ως οικισμός αναφέρεται από την περίοδο της τουρκοκρατίας ενώ επίσημα, μετά την Επανάσταση του 1821 και την ενσωμάτωση της Εύβοιας, με την ονομασία "Μουρτάρα" το 1835 να προσαρτάται στον τότε δήμο Διστύων. Το 1954 με το ΦΕΚ 188Α - 19/08/1954 μετονομάστηκε σε Μυρτέα. Σύμφωνα με το πρόγραμμα "Καλλικράτης" μαζί με το Όριο και την Μουρτερή αποτελούν την τοπική κοινότητα Ορίου που υπάγεται στη δημοτική ενότητα Αυλώνος του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 18 κατοίκους.